Výzva na predloženie ponuky pre účely zistenia predpokladanej hodnoty zákazky

Dobrý deň,

Verejný obstarávateľ Ministerstvo vnútra Slovenskej republiky realizuje prieskum trhu na predmet zákazky - “Vykonanie overenia odbornej spôsobilosti osôb pre obsluhu pohyblivých pracovných plošín na podvozku s motorovým pohonom skupiny Ab, automobilových rebríkov vybavených košom, mobilných žeriavov výložníkového typu skupiny Aa vrátane vydania preukazu”.

Za účelom stanovenia predpokladanej hodnoty zákazky si Vás dovoľujeme požiadať o predloženie cenovej ponuky prostredníctvom systému JOSEPHINE v termíne do 07. 11. 2023.

Verejný obstarávateľ môže zaslať záväznú objednávku alebo uzatvoriť zmluvu so záujemcom, ktorého cenová ponuka t. j. celková cena za predmet zákazky v EUR s DPH bude najnižšia (z ponúk predložených v lehote na predkladanie ponúk), a za predpokladu, že spĺňa/splní všetky požiadavky verejného obstarávateľa uvedené v tejto výzve/prílohe č. 1...

V prílohe Vám zasielame opis predmetu zákazky:

Vykonanie overenia odbornej spôsobilosti osôb pre obsluhu pohyblivých pracovných plošín na podvozku s motorovým pohonom skupiny Ab, automobilových rebríkov vybavených košom, mobilných žeriavov výložníkového typu skupiny Aa, podľa § 17 ods. 1 písm. b) vyhlášky MPSVaR SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia vrátane vydania preukazu podľa zákona č. 124/2006 Z. z. o BOZP, § 16 ods. 1 písm. a) bod 1) oprávnenou právnickou osobou pre činnosť uvedenú v prílohe č. 1a) písm.:

e) osoby na obsluhu mobilného žeriavu výložníkového typu skupiny Aa

f) osoby na obsluhu pohyblivej pracovnej plošiny na podvozku s motorovým pohonom skupiny

 Ab, ktorá je určená na prevádzku na pozemných komunikáciách, a s výškou zdvihu nad

 1,5 m.

Ponuku predkladajte len prostredníctvom systému JOSEPHINE.

S pozdravom

PhDr. Ivan Kobza,

hlavný štátny radca

oddelenie riadenia centier podpory

a bezpečnostnotechnických služieb

organizačný odbor, SE MV SR

0961054204

+421908040803

e-mail : ivan.kobza@minv.sk